25.5.2023 г.
BG
Официален вестник на Европейския съюз
L 137/59
iv) процедура за подбор: мерки за помощ, които позволяват на предприятия със силна пазарна позиция да влияят върху процеса на избор, примерно чрез правото да препоръчват предприятия в процеса на избор, или да влияят върху насоката на научните изследвания по начин, при който алтернативните насоки бъдат поставени в неблагоприятно положение без основателни причини, могат да предизвикат опасения у Комисията. в)
Запазване на неефективни пазарни структури
127.
В своя анализ на пазарните структури Комисията ще разгледа дали помощта е предоставена на пазари със свръхкапацитет или в западащи отрасли.
Въпреки това държавната помощ в ситуации, в които пазарът се разраства или има вероятност държавната помощ за НИРДИ да промени цялостната динамика на растежа или по-специално въглеродния отпечатък на сектора от емисиите на парникови газове (в съответствие със съобщенията относно Европейския зелен пакт и Европейската стратегия в областта на цифровите технологии), по-специално в резултат на въвеждането на нови технологии, например за постигане на декарбонизация или цифровизация на производството, или и двете, без увеличаване на капацитета, няма вероятност да породи опасения.
3.2.5.3.2.
Ефекти, свързани с местоположението 128.
По-специално, когато помощта за НИРДИ е разположена близо до пазара, тя може да стане причина някои територии да се облагодетелстват от по-благоприятни условия по отношение на последващото производство, по-специално поради сравнително по-ниските производствени разходи вследствие на помощта или поради по-високото равнище на НИРДИ, осъществявани чрез помощта.
Това може да накара предприятията да прехвърлят дейността си на тези територии.
129.
Въздействията, свързани с местоположението, могат също да бъдат от значение за научноизследователските инфраструктури и за инфраструктурите за изпитване и експериментиране.
Ако помощта се използва главно за привличане на инфраструктура в даден регион за сметка на друг, тя няма да допринесе за по-нататъшното насърчаване на дейности в областта на НИРДИ в Съюза.
130.
В своя анализ на подлежащата на индивидуално уведомление помощ Комисията надлежно ще вземе под внимание всички доказателства, че получателят на помощта е проучил алтернативни местоположения.
131.
Аналогично, помощ, която единствено води до промяна в местоположението на дейности по НИРДИ в рамките на вътрешния пазар, без да се променя естеството, големината или обхватът на проекта, няма да се счита за съвместима.
3.2.6.
Съпоставка на положителното и отрицателното въздействие от помощта
132.
Комисията оценява дали установеното отрицателно въздействие на мярката за помощ върху конкуренцията и условията на търговия превишават положителното въздействие на планираната помощ.
3.2.6.1.
О пр ед е ля н е н а п о ло ж и т ел н о то в ъ з де йс т ви е, к оет о т р ябва да бъ д е взет о под вн и ма н ие
133.
Съществува взаимовръзка между икономическия растеж и инвестициите в НИРДИ.
Дейностите в областта на НИРДИ увеличават производителността и стимулират икономическото развитие.
Следователно НИРДИ е важен фактор за предприятията в Съюза, за да се гарантира икономическото развитие чрез разработване на нови продукти, технологии, услуги или производствени процеси, или и двете.
134.
Инвестициите в НИРДИ са от голямо значение за развитието на всички сектори на икономиката, тъй като са тясно свързани с производителността.
135.
Като първа стъпка от сравнителния тест Комисията ще оцени положителното въздействие на помощта върху подпомаганата икономическа дейност, като надлежно вземе предвид дейността в областта на НИРДИ, предизвикана от въпросната мярка за помощ, или размера, приложното поле или скоростта на проекта за НИРДИ, който трябва да бъде засилен чрез мярката за помощ.